Ä normale Donschti Abe uf em Bäreplatz  D Stammtisch si bsetzt bis uf e letschti Platz  D Stimmig  isch locker, d Stimmig isch luut  D Bierli wandere über d Bar zu de Lüt    Die roti Boulevardzitig isch ihri Bible  Dr Hopfesaft hilft bir Meinigsbildig  Sie rüefe us wie ne Wald voll Affe  Riisse d Schnurre uf grad nach em schaffe    Die in Bärn chöi üs all am Ranze hange  die mache ja glich ging was sie wei!  Svetlana! Bring üs no zwe Stange  hüt gö mir no laaaaaang nid hei!     Dr Aschi läschteret über d Banke  Dr Bidu zeigt ke  Verständnis für die Chranke  Die vor Wirtschaft si doch aus Halunke  rouke darfsch nid mau meh ir Spelunke    Dr Chrigu möcht uf de Strasse raase  Dr Hund vom Nachbar schisst uf Housis Raase  Dr Reto findet die stinke doch bim choche  Und dr Richu isch e grosse Fän vom Blocher    Das Wuchenänd isch Urnegang  aber dr Stammtisch blibt deheime  Am TV chunnt e Fuessballmatch  und bi de andere frässe die Verwandte    Ig, ga stimme? Ja chasch  dänke!  Zerscht würdi mi erhänke!  Das bringt doch nüt, für was de ou?  Das sägi o ging miner Frou!